**Z A P I S N I K**

1. seje Sveta šole II. gimnazije Maribor, dne 13. 10. 2016

Prisotni: mag. V. Brantuša, S. Cvar, S. Gril, J. Kalšek, mag. I. Ketiš, dr. L. Kodrin, mag. I. Lorenčič, M. Mladič, T. Petrović, S. Plečko, H. Ponudič, J. Šnuderl in T. Zagoranski

Opravičeno odsotna: dr. M. Jagodič

Odsotna: J. Pušič

Dnevni red:

1. Potrditev zapisnikov zadnje redne seje sveta šole v šolskem letu 2015/16 in prve korespondenčne seje sveta šole v šolskem letu 2016/17
2. Obravnava in sprejem Poročila o delu za šolsko leto 2015/16
3. Obravnava in sprejem Letnega delovnega načrta za šolsko leto 2016/17
4. Obravnava in potrditev predloga nabave dodatnih gradiv iz sredstev učbeniškega sklada za šolsko leto 2016/2017
5. Obravnava in sprejem Pravil šolske prehrane na II. gimnaziji Maribor
6. Druge aktualne informacije

Predsednica sveta staršev je najprej pozdravila nova člana sveta šole, g. J. Kalška in S. Plečka, nato pa prebrala predlog dnevnega reda, ki so ga člani sveta šole soglasno potrdili.

**Ad. 1. Potrditev zapisnika 7. redne seje sveta šole v šolskem letu 2015/16 in prve korespondenčne seje v šolskem letu 2016/2017**

Predsednica sveta šole je povedala, da je bil zapisnik zadnje redne seje poslan kot priponka vabilu. Na korespondenčni seji pa so člani sveta šole potrjevali predlog obsega vpisa za naslednje šolsko leto. Ker nanju ni bilo pripomb so ju člani sveta šole soglasno potrdili.

**Ad. 2. Obravnava in sprejem Poročila o delu za šolsko leto 2015/16**

Predsednica sveta šole je povabila g. ravnatelja, da predstavi poročilo o delu. Ker je bilo poročilo že predstavljeno večini prisotnih na sestanku sveta staršev, dijaški skupnosti in konferenci učiteljskega zbora, poslano pa je bilo tudi kot priloga k vabilu na svet šole, je gospod ravnatelj predlagal, da predstavitve ne ponavlja, ampak samo odgovori na morebitna vprašanja. Člani sveta so se s predlogom strinjali.

Ga. Šnuderl je vprašala ali je obseg dejavnosti kaj spremenjen, pa ji je g. ravnatelj odgovoril, da ostaja enak kot lani. Z glasovanjem je bil sprejet

**Sklep 1: Poročilo o delu za šolsko leto 2015/16 je bilo soglasno potrjeno.**

**Ad. 3. Obravnava in sprejem Letnega delovnega načrta za šolsko leto 2016/17**

Tudi za obravnavo LDN je g. ravnatelj predlagal enako kot pri obravnavi poročila o delu in so se člani sveta šole strinjali. Ker ni bilo vprašanj, je z glasovanjem bil sprejet

**Sklep 2: Letni delovni načrt za šolsko leto 2016/17 je bil soglasno potrjen.**

**Ad. 4. Obravnava in potrditev predloga nabave dodatnih gradiv iz sredstev učbeniškega sklada za šolsko leto 2016/2017**

Go. Mladič je zanimalo, zakaj je v predlogu nabave toliko filmske zbirke, pa ji je g. ravnatelj odgovoril, da se le-ta največ uporablja pri pouku sociologije in psihologije. Z glasovanjem je bil sprejet

**Sklep 3: Predlog nabave dodatnih gradiv iz sredstev učbeniškega sklada za šolsko leto 2016/2017 je bil soglasno potrjen.**

**Ad. 5 Obravnava in sprejem Pravil šolske prehrane na II. gimnaziji Maribor**

Tudi pravila šolske prehrane so bila posredovana z vabilom in so se lahko člani sveta z njimi seznanili. G. Ketiš je vprašal, kaj pomeni odjava od prehrane na obrazcu, pa mu je g. ravnatelj odgovoril, da je to trajna odjava in ne vsakodnevna odjava od že naročene malice. G. ravnatelj je tudi dodal, da so spremembe pravil le tehnične narave (16. in 17. člen). Ga. Mladič je opozorila, da se hrana naj ne bi uničevala, ker je veliko ljudi, ki bi jo potrebovali. Ob tem je g. ravnatelj povedal, da topla hrana ne ostaja, kar pa v petek še ostane, je po 14. uri možno kupiti po polovični ceni. H. Ponudič je rekla, da nastaja gneča zaradi kuhanja kave, zato bo g. ravnatelj preveril, zakaj ni več avtomata za kavo v kuhinji.

**Sklep 4: Pravila šolske prehrane na II. gimnaziji Maribor so bila soglasno potrjena.**

**Ad. 6 Druge aktualne informacije**

Dodatnih vprašanj ali pobud ni bilo.

1. redna seja sveta šole je bila zaključena ob 17.15

Številka: 900-5/2016/4

Datum: 17. 10. 2016

Zapisala: Predsednica sveta šole:

Tatjana Zagoranski Sanja Cvar